Split (1)

train · 34.3k rows

text stringlengths 4 267
እሱ ገና እየተናገረ ሳለ ሌላው መጥቶ እንዲህ አለ፦ “ከለዳውያን በሦስት ቡድን መጥተው በድንገት ጥቃት በመሰንዘር ግመሎቹን ወሰዱ፤ አገልጋዮቹንም በሰይፍ ገደሉ። እኔም ብቻዬን አምልጬ ልነግርህ መጣሁ።”
እሱ ገና እየተናገረ ሳለ ሌላው ደግሞ መጥቶ እንዲህ አለ፦ “ወንዶችና ሴቶች ልጆችህ በታላቅ ወንድማቸው ቤት እየበሉና የወይን ጠጅ እየጠጡ ነበር።
በድንገት ከምድረ በዳው ኃይለኛ ነፋስ መጥቶ የቤቱን አራት ማዕዘናት መታ፤ ቤቱም በልጆችህ ላይ ወድቆ ገደላቸው። እኔም ብቻዬን አምልጬ ልነግርህ መጣሁ።”
በዚህ ጊዜ ኢዮብ ተነስቶ ልብሱን ቀደደ፤ ፀጉሩንም ተላጨ፤ ከዚያም መሬት ላይ ተደፍቶ ሰገደ፤
እንዲህም አለ፦ “ከእናቴ ማህፀን ራቁቴን ወጣሁ፤ራቁቴንም ወደዚያ እመለሳለሁ። ይሖዋ ሰጠ፤ ይሖዋ ነሳ። የይሖዋ ስም ምንጊዜም ይወደስ።”
ኢዮብ ይህ ሁሉ ቢደርስበትም ኃጢአት አልሠራም ወይም አምላክን በደል ሠርቷል ብሎ አልወነጀለም።
ኤሊሁ በመቀጠል እንዲህ አለ፦
“አምላክን ወክዬ ገና የምናገረው ነገር ስላለጉዳዩን በማብራራበት ጊዜ ትንሽ ታገሠኝ።
ስለማውቀው ነገር በሰፊው እናገራለሁ፤ፈጣሪዬ ጻድቅ እንደሆነም አስታውቃለሁ።
በእርግጥ የምናገረው ቃል ውሸት አይደለም፤እውቀቱ ፍጹም የሆነው አምላክ በፊትህ ነው።
በእርግጥ አምላክ ኃያል ነው፤ ደግሞም ማንንም ገሸሽ አያደርግም፤የማስተዋል ችሎታው ታላቅ ነው።
የክፉዎችን ሕይወት አይጠብቅም፤ጎስቋላው ግን ፍትሕ እንዲያገኝ ያደርጋል።
ዓይኖቹን ከጻድቃን ላይ አያነሳም፤ከነገሥታት ጋር በዙፋን ላይ ያስቀምጣቸዋል፤ እነሱም ለዘላለም ከፍ ከፍ ይላሉ።
ይሁንና ሰዎች በሰንሰለት ቢታሰሩ፣በመከራም ገመድ ቢጠፈሩ፣
ከመታበያቸው የተነሳ ስለፈጸሙት ድርጊትይኸውም ስለ በደላቸው ይነግራቸዋል።
እርማት እንዲቀበሉ ጆሯቸውን ይከፍታል፤ከክፋትም እንዲመለሱ ይነግራቸዋል።
ቢታዘዙትና ቢያገለግሉት፣የሕይወት ዘመናቸውን በብልጽግና ይፈጽማሉ፤ሕይወታቸውም አስደሳች ይሆናል።
ባይታዘዙ ግን በሰይፍ ይጠፋሉ፤ያለእውቀትም ይሞታሉ።
በልባቸው አምላክ የለሽ የሆኑ ቂም ይይዛሉ። እሱ በሚያስራቸው ጊዜም እንኳ እርዳታ ለማግኘት አይጮኹም።
ገና ወጣት እያሉ ይሞታሉ፤በቤተ መቅደስ ቀላጮች መካከል ሕይወታቸውን ያሳልፋሉ።
ሆኖም አምላክ የተጎሳቆሉ ሰዎችን ከጉስቁልናቸው ይታደጋቸዋል፤ጭቆና በሚደርስባቸው ጊዜ ጆሯቸውን ይከፍታል።
እሱ ከመከራ መንጋጋ አስጥሎየሚያጨናንቅ ነገር ወደሌለበት ሰፊ ስፍራ ያመጣሃል፤ማዕድህ ምርጥ በሆነ ምግብ የተሞላ ይሆናል፤ ይህ ደግሞ ያጽናናሃል።
ፍርድ ሲበየንና ፍትሕ ሲሰፍን፣በክፉዎች ላይ በሚፈጸመው ፍርድ ትረካለህ።
ይሁንና ቁጣ ወደ ክፋት እንዳይመራህ ተጠንቀቅ፤ጠቀም ያለ ጉቦም አያስትህ።
እርዳታ ለማግኘት መጮኽህ፣ወይም የምታደርገው ማንኛውም ብርቱ ጥረት ከጭንቀት ነፃ ያደርግሃል?
ሰዎች ካሉበት ስፍራ የሚጠፉበትንየሌሊቱን ጊዜ አትናፍቅ።
ከጉስቁልና ይልቅ ይህን መርጠህ፣ወደ ክፋት እንዳትመለስ ተጠንቀቅ።
እነሆ፣ አምላክ በኃይሉ ከፍ ከፍ ብሏል፤እንደ እሱ ያለ አስተማሪ ማን ነው?
እሱን መንገድ የመራው፣ወይም ‘የሠራኸው ነገር ትክክል አይደለም’ ያለው ማን ነው?
ሰዎች በመዝሙር ያወደሱትን፣የእሱን ሥራ ከፍ ከፍ ማድረግ አትዘንጋ።
የሰው ልጆች ሁሉ አይተውታል፤ሟች የሆነ ሰው ከሩቅ ያያል።
አዎ፣ አምላክ እኛ ልናውቀው ከምንችለው በላይ ታላቅ ነው፤የዘመኑም ቁጥር ከመረዳት ችሎታ በላይ ነው።
እሱ የውኃ ጠብታዎችን ወደ ላይ ይስባል፤ጭጋጉም ወደ ዝናብነት ይለወጣል፤
ከዚያም ደመናት ያዘንባሉ፤በሰው ልጆችም ላይ ዶፍ ያወርዳሉ።
የደመናትን ንብርብር፣ከድንኳኑም የሚሰማውን ነጎድጓድ ማን ሊያስተውል ይችላል?
መብረቁን በላዩ ላይ እንዴት እንደሚዘረጋ፣የባሕሩንም ወለል እንዴት እንደሚሸፍን ተመልከት።
በእነዚህም ሕዝቦችን ያኖራልምግብ አትረፍርፎ ይሰጣቸዋል።
በእጆቹ መብረቁን ይሸፍናል፤ወደ ዒላማውም ይሰደዋል።
ነጎድጓዱ ስለ እሱ ይናገራል፤ከብቶች እንኳ ሳይቀሩ ማን እየመጣ እንዳለ ይጠቁማሉ።
“በምድር ላይ ያለ ሟች የሆነ ሰው ሕይወት፣ እንደ ግዳጅ አገልግሎት አይደለም?የሕይወት ዘመኑስ እንደ ቅጥር ሠራተኛ ዘመን አይደለም?
እንደ ባሪያ፣ ጥላ ለማግኘት ይመኛል፤እንደ ቅጥር ሠራተኛም ደሞዙን ለመቀበል በጉጉት ይጠባበቃል።
እኔም ከንቱ የሆኑ ወራት ተመድበውልኛል፤በሥቃይ የተሞሉ ሌሊቶችም ተወስነውልኛል።
በተኛሁ ጊዜ ‘የምነሳው መቼ ነው?’ እላለሁ። ሌሊቱም ሲረዝም ጎህ እስኪቀድ ድረስ ያለእረፍት እገላበጣለሁ።
ሥጋዬ ትልና የአፈር ጓል ለብሷል፤ቆዳዬ በሙሉ አፈክፍኳል፤ ደግሞም መግል ይዟል።
ዘመኔ ከሸማኔ መወርወሪያ ይበልጥ በፍጥነት ያልፋል፤ያላንዳች ተስፋም ወደ ፍጻሜ ይደርሳል።
ሕይወቴ ነፋስ እንደሆነ፣ዓይኔም ዳግመኛ ደስታ እንደማያይ አስታውስ።
አሁን የሚያየኝ ዓይን ከእንግዲህ አያየኝም፤ዓይኖችህ እኔን ይፈልጋሉ፤ እኔ ግን አልኖርም።
እንደሚበተንና እንደሚጠፋ ደመና፣ወደ መቃብር የሚወርድም ተመልሶ አይወጣም።
ዳግመኛ ወደ ቤቱ አይመለስም፤ስፍራውም ከእንግዲህ ወዲህ አያውቀውም።
ስለዚህ እኔ ከመናገር ወደኋላ አልልም። ከመንፈሴ ጭንቀት የተነሳ እናገራለሁ፤በከባድ ምሬት እሮሮ አሰማለሁ!
በእኔ ላይ ጠባቂ የምታቆመው፣እኔ ባሕር ነኝ ወይስ ግዙፍ የባሕር ፍጥረት?
‘መኝታዬ ያጽናናኛል፣አልጋዬ ሥቃዬን ያቀልልኛል’ ባልኩ ጊዜ፣
አንተ በሕልም ታሸብረኛለህ፤በራእይም ታስፈራራኛለህ፤
ስለዚህ እኔ መታፈንን፣አዎ፣ ከሰውነቴም ይልቅ ሞትን መረጥኩ።
ሕይወቴን ተጸየፍኳት፤ በሕይወት መቀጠል አልፈልግም። ዘመኔ እንደ እስትንፋስ ስለሆነ ተወት አድርገኝ።
ታስበው ዘንድ፣ትኩረት ትሰጠውም ዘንድ ሟች የሆነ ሰው ምንድን ነው?
በየማለዳው የምትመረምረው፣በየጊዜውም የምትፈትነው ለምንድን ነው?
ዓይንህን ከእኔ ላይ አታነሳም?ምራቄን እስክውጥስ ድረስ ፋታ አትሰጠኝም?
የሰውን ልጅ የምትከታተል ሆይ፣ ኃጢአት ብሠራ እንኳ አንተን እንዴት ልጎዳህ እችላለሁ? ዒላማህ ያደረግከኝ ለምንድን ነው? ሸክም ሆኜብሃለሁ?
መተላለፌን ይቅር የማትለው፣በደሌንም በምሕረት የማታልፈው ለምንድን ነው? ከጥቂት ጊዜ በኋላ አፈር ውስጥ እጋደማለሁና፤አንተም ትፈልገኛለህ፤ እኔ ግን አልገኝም።”
ሹሃዊው በልዳዶስ እንዲህ ሲል መለሰ፦
“የመግዛት ሥልጣንና አስፈሪ ኃይል የእሱ ነው፤በሰማይ ሰላምን ያሰፍናል።
የሠራዊቱ ብዛት ሊቆጠር ይችላል? የእሱ ብርሃን የማያበራበት ማን አለ?
ታዲያ ሟች የሆነ ሰው በአምላክ ፊት እንዴት ጻድቅ ሊሆን ይችላል?ወይስ ከሴት የተወለደ ሰው እንዴት ንጹሕ ሊሆን ይችላል?
ጨረቃ እንኳ ብሩህ አይደለችም፤ከዋክብትም በእሱ ፊት ንጹሕ አይደሉም፤
እጭ የሆነው ሟች የሰው ልጅ፣ትል የሆነው ሰውማ ምንኛ የባሰ ይሆን!”
“አዎ፣ ዓይኔ ይህን ሁሉ አይታለች፤ጆሮዬም ሰምታ አስተውላለች።
እናንተ የምታውቁትን እኔም አውቃለሁ፤ከእናንተ አላንስም።
እኔ በበኩሌ ሁሉን ቻይ የሆነውን አምላክ ራሱን ባነጋግር እመርጣለሁ፤ከአምላክ ጋር መሟገት እፈልጋለሁ።
እናንተ ግን በውሸት ስሜን እያጠፋችሁ ነው፤ሁላችሁም የማትረቡ ሐኪሞች ናችሁ።
ምነው ዝም ብትሉ!ጥበበኛ መሆናችሁ በዚህ ይታወቅ ነበር።
እስቲ የመከራከሪያ ሐሳቤን ስሙ፤የከንፈሬንም አቤቱታ አዳምጡ።
ከአምላክ ጎን ቆማችሁ አግባብ ያልሆነ ነገር ታወራላችሁ?ለእሱ ብላችሁስ የማታለያ ቃል ትናገራላችሁ?
ከእሱ ጎን ትቆማላችሁ?ወይስ ለእውነተኛው አምላክ ትሟገታላችሁ?
እሱ ቢመረምራችሁ መልካም ይሆንላችኋል? ሟች የሆነውን ሰው እንደምታሞኙ እሱን ታሞኛላችሁ?
በስውር አድልዎ ለማድረግ ብትሞክሩ፣እሱ በእርግጥ ይገሥጻችኋል።
ክብሩ ሽብር አይለቅባችሁም?የእሱ ፍርሃትስ አይወድቅባችሁም?
ጥበብ የተንጸባረቀባቸው አባባሎቻችሁ ከንቱ ምሳሌዎች ናቸው፤መከላከያዎቻችሁ ከሸክላ እንደተሠሩ ጋሻዎች ተሰባሪ ናቸው።
እኔ እንድናገር በፊቴ ዝም በሉ። ከዚያ በኋላ የመጣው ይምጣብኝ!
ራሴን ለምን ለአደጋ አጋልጣለሁ?ሕይወቴንስ ለምን በእጄ እይዛለሁ?
ቢገድለኝ እንኳ እሱን በተስፋ እጠባበቃለሁ፤በፊቱ ጉዳዬን አቅርቤ እከራከራለሁ።
በዚህ ጊዜ እሱ አዳኜ ይሆናል፤አምላክ የለሽ ሰው ፈጽሞ ፊቱ አይቀርብምና።
ቃሌን በጥሞና ስሙ፤የምናገረውንም ነገር ልብ ብላችሁ አድምጡ።
እንግዲህ ሙግቴን አዘጋጅቻለሁ፤ትክክል እንደሆንኩ አውቃለሁ።
ከእኔ ጋር የሚሟገት ማን ነው? ዝም ብል እሞታለሁ!
አምላክ ሆይ፣ ከአንተ ሁለት ነገሮች ብቻ እሻለሁ፤በዚያን ጊዜ ራሴን ከፊትህ አልሰውርም፦
ከባዱን እጅህን ከእኔ አርቅ፤አስፈሪነትህም አያስደንግጠኝ።
ጥራኝና ልመልስልህ፤አለዚያ እኔ ልናገር፤ አንተም መልስ ስጠኝ።
የሠራሁት በደልና ኃጢአት ምንድን ነው? መተላለፌንና ኃጢአቴን አሳውቀኝ።
ፊትህን የምትሰውረውናእንደ ጠላትህ የምትቆጥረኝ ለምንድን ነው?
ነፋስ የወሰደውን ቅጠል ለማስፈራራት ትሞክራለህ?ወይስ የደረቀውን ገለባ ታሳድዳለህ?
ከባድ ክሶችን ትመዘግብብኛለህ፤በወጣትነቴ ለሠራኋቸው ኃጢአቶች መልስ እንድሰጥ ታደርገኛለህ።
እግሮቼን በእግር ግንድ አስረሃል፤መንገዴን ሁሉ ትመረምራለህ፤ዱካዬንም ሁሉ በዓይነ ቁራኛ ትከታተላለህ።
በመሆኑም ሰው እንደበሰበሰ ነገር፣ብልም እንደበላው ልብስ እያለቀ ይሄዳል።
ኢዮብ እንዲህ ሲል መለሰ፦
“የምናገረውን በጥሞና አዳምጡ፤የምታጽናኑኝ በዚህ ይሁን።
በምናገርበት ጊዜ በትዕግሥት አዳምጡኝ፤ከተናገርኩ በኋላ ልትሳለቁብኝ ትችላላችሁ።
ቅሬታዬ በሰው ላይ ነው? ቢሆንማ ኖሮ የእኔ ትዕግሥት አያልቅም ነበር?
እዩኝ፤ በመገረምም ተመልከቱኝ፤እጃችሁን በአፋችሁ ላይ አድርጉ።
ስለዚህ ነገር ሳስብ እረበሻለሁ፤መላ ሰውነቴም ይንቀጠቀጣል።

Subsets and Splits

No community queries yet

The top public SQL queries from the community will appear here once available.